Information fra Det Grønne Udvalg

19.april 2021

Kære Schoutboere

Som det fremgik af sidste referat fra vores bestyrelsesmøde, er det besluttet at aktivere Det Grønne Udvalg (DGU) igen. Til information til vores nye beboere, så blev DGU stiftet på GF i 2012 med det formål at få gennemgået og optimeret vores grønne arealer med fokus på økonomi og udseende.

Arbejdsgruppen består af frivillige beboere med Jutta nr. 7 som kontaktperson. Vi benytter lejligheden til at opfordre beboere, med en kærlighed for grønt, til at melde sig til udvalget.

Formålet med den nuværende aktivering, er primært at gennemgå og lægge plan for randtræerne. Foranlediget af 2 oplevelser med væltede træer, er det besluttet, i samråd med vores gartnerfirma, at en del træer fældes og andre beskæres i 4 meter højde. Det berører træer mod Lodsgården og mod Kirkevej og omfatter omkring 20 træer. Vi vil bestræbe os på at give advis om, hvornår gartneren går igang.

Apropos advis så er vi i bestyrelsen bekendt med, at der er plads til forbedring omkring vores udmelding og rettidige advisering om, f.eks. klip af alletræer og et behov om adgang til haven. Dette års mangel har vi taget til efterretning og vil sikre at vi går i bedre dialog med gartneren, så at vi kan melde ud i god tid.

**Således kan vi informere om at der vil blive beskåret egetræer den 20. og 21. april. Arbejdet vil berøre træerne på græs mod Kirkevej og træet ved nr. 66.**

På vores gåtur igennem foreningen har vi kunne observere langtidsparkering af både storskrald, solsenge, bænke, juletræ og trailer på fællesarealer og at flere matrikler trænger til en ”ordentlig omgang på bagsiden”. Flere steder er alletræernes kroner voldsomt mast af træer fra den tilstødende have, stammen indhyldet i efeu eller af anden beplanting fra bagbedet.

Vores alletræer også kaldet ”flyvende hække” har en meget vigtig funktion som skærm mod indkig fra naboblokken, og det er kostbart både at vedholde og ikke mindst udskifte. Både trækrone og stamme skal være fri.

Vi må derfor på det kraftigste opfordre til, at alle matrikler går ud i foråret, og sikrer at jeres alletræer er fri for efeu og ikke bliver mast af anden beplantning! Og når I nu er på bagsiden, så kig efter solsenge, trailer, gamle potter og visne juletræer og giv en hånd til en nabo, som måske trænger, så vi i fællesskab løfter og bevarer vores fællesområder attraktive og velordnede.

Vi i DGU vil benytte lejligheden til at gennemgå og opdatere de vedtagne kravespecifikationer med nutidens øjne, og vi byder nye beboere velkommen til at deltage.

De bedste krokushilsner

Det Grønne Udvalg